**PRILOGA IV**

**RAZPIS ZA VPIS V MATURITETNI TEČAJ V ŠOLSKEM LETU 2020/2021**

***I. POGLAVJE***

***INFORMACIJE O SPLOŠNIH VPISNIH POGOJIH, ROKIH ZA PRIJAVE IN VPIS TER MERILIH ZA IZBIRO***

***I. SPLOŠNI POGOJI ZA VPIS***

V maturitetni tečaj se lahko vpiše, kdor je **uspešno zaključil** a) **srednje poklicno**, b) **srednje tehniško** oz. **strokovno izobraževanje,** c) **tretji letnik gimnazije**, **če je prekinil izobraževanje za najmanj eno leto** ali d) **četrti letnik programa Waldorfske gimnazije**, pa tudi e) kdor je **uspešno zaključil osnovnošolsko izobraževanje in hkrati** opravil **preizkus znanja na ravni tretjega letnika gimnazije**. Preizkus znanja na ravni tretjega letnika gimnazije kandidat opravlja na šoli, ki izvaja maturitetni tečaj.

Dijak se lahko redno izobražuje v programu maturitetni tečaj le, **če pred tem (v predhodnem izobraževanju) še ni ponavljal ali prestopil** v drug izobraževalni program brez napredovanja. To določilo velja za kandidate pod točkama a) in b), ki so eno srednješolsko izobraževanje že zaključili in si s tem že pridobili poklic. Za kandidate pod točkama d) in e), ki srednješolskega izobraževanja še niso zaključili in so se izobraževali v šolskem letu 2018/2019 ter izobraževanje nadaljevali v šolskem letu 2019/2020, pa določilo ne velja. Določilo tudi ne velja za kandidate pod točko c), če so se izobraževali v šolskem letu 2018/2019 in izobraževanje prekinili v šolskem letu 2019/2020.

Izobraževanje po programu maturitetnega tečaja traja **eno leto**. V maturitetnem tečaju se lahko dijak redno izobražuje **samo enkrat**.

Kandidati, ki uspešno končajo izobraževanje po tem programu, lahko pristopijo k splošni maturi.

V šolskem letu 2020/2021 se bo izobraževanje po programu maturitetnega tečaja **začelo predvidoma** **1. oktobra 2020.**

***II. PRIJAVA ZA VPIS IN ROKI***

Kandidati, ki se nameravajo vpisativ **maturitetni tečaj**, se prijavijo s **posebno prijavnico za vpis v program maturitetnega tečaja, ki je na voljo na spletnih straneh Ministrstva za izobraževanje, znanost in šport na naslovu:**

[**http://www.mizs.gov.si/si/delovna\_podrocja/direktorat\_za\_srednje\_in\_visje\_solstvo\_ter\_izobrazevanje\_odraslih/srednjesolsko\_izobrazevanje/dokumentacija\_v\_ss/#c17947**](http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/srednjesolsko_izobrazevanje/dokumentacija_v_ss/#c17947)**.**

**Vsak kandidat odda samo eno izpolnjeno prijavnico. Izpolnjeno prijavnico posredujejo izbrani srednji šoli do 4. septembra 2020.**

**Ob prijavi** morajo kandidati predložiti naslednja dokazila, in sicer:

1) kandidati, ki so **uspešno** **zaključili program srednjega poklicnega ali srednjega strokovnega oz. tehniškega izobraževanja,** fotokopijo spričevala o zaključnem izpitu oz. poklicni maturi in fotokopijo spričeval prvega, drugega in tretjega letnika srednje šole;

2) kandidati, ki so zaključili program **poklicno-tehniškega izobraževanja,** fotokopijo spričevala o poklicni maturi in fotokopijo spričeval prvega, drugega in tretjega letnika programa srednjega poklicnega izobraževanja;

3) kandidati, ki so **zaključili tretji letnik gimnazije**, fotokopijo spričeval prvega, drugega in tretjega letnika gimnazije ter potrdilo, da niso bili v izobraževalnem procesu vsaj eno leto po zaključenem 3. letniku (slednjega dobijo na šoli, kjer so se nazadnje izobraževali);

4) kandidati, ki imajo **zaključeno le osnovnošolsko izobrazbo**, fotokopijo potrdila o opravljenem preizkusu znanja na ravni tretjega letnika gimnazije in

5) kandidati, ki so **končali zasebni program Waldorfske gimnazije,** spričevalo četrtega letnika.

Če spričeval o zaključnem izpitu ali poklicni maturi še nimajo, jih morajo predložiti najkasneje do izvedbe izbirnega postopka. O datumu jih obvesti šola.

Po končanem prijavnem roku bo Ministrstvo za izobraževanje, znanost in šport **9. septembra 2020** **na svojih** [**spletnih straneh**](http://www.mss.gov.si) objavilo informacijo o številu prijav za vpis (skupaj s številom razpisanih mest) v navedeni program po šolah.

Vse dodatne informacije zainteresirani kandidati dobijo na izbrani šoli. **Če ne bo dovolj kandidatov** za oblikovanje oddelka programa maturitetnega tečaja, bo srednja šola kandidate **takoj** obvestila, da **v šolskem letu 2020/2021 izobraževanja po tem programu ne bo organizirala.**

#### *III. VPIS IN ROKI*

**Vpis in izbira** kandidatov, ki so se prijavili do 4. septembra 2020, bosta potekala do 25. septembra 2020. Ob vpisu morajo kandidati predložiti na vpogled **izvirnike spričeval.**

#### *IV. OMEJITEV VPISA, MERILA ZA IZBIRO V PRIMERU OMEJITVE VPISA IN IZBIRNI POSTOPEK*

***1. OMEJITEV VPISA IN ROKI:***

## Če bo na šoli število prijavljenih kandidatov za vpis v maturitetni tečaj po 4. septembru 2020 večje od razpisanega števila mest v tem programu, bo šola s soglasjem ministra za izobraževanje, znanost in šport sprejela sklep o omejitvi vpisa. O tem bodo kandidati (s strani šol) pisno obveščeni najpozneje do 23. septembra 2020.

***2. MERILA ZA IZBIRO:***

Prijavljeni kandidati bodo izbrani na podlagi naslednjih meril:

a) za kandidate, ki so zaključili **srednje poklicno ali srednje strokovno oz. tehniško izobraževanje ali 3. letnik gimnazije, šteje**:

**-** seštevek ocen **splošnega učnega uspeha**, **učnega** **uspeha iz slovenščine** (oz. madžarščine ali italijanščine kot maternega jezika), **matematike** in **prvega tujega jezika, in sicer v 1., 2. in 3. letniku**. Kandidat lahko skupno dobi največ 60 točk. Kandidatom, ki so zaključili srednje poklicno izobraževanje po programu, katerega predmetnik v posameznem letniku ne vključuje matematike oz. tujega jezika, se v postopku omejitve kot nadomestilo za to oceno upošteva oceno pri tem predmetu v zadnjem letniku, ko se po tem programu predmet še izvaja;

b) za kandidate, ki se vpisujejo z **zaključeno osnovno šolo, šteje**:

- **preizkus znanja na ravni tretjega letnika gimnazije**, in sicer iz predmetov **slovenščine** (madžarščine ali italijanščine kot maternega jezika), **matematike**, **tujega jezika** in **dveh izbirnih predmetov izmed maturitetnih predmetov**, pri čemer kandidat lahko dobi največ 25 točk. Nadaljnjih največ 5 točk prinaša **splošni uspeh na preizkusu**, izračunan kot povprečje vseh petih pozitivnih ocen, zaokrožen na najbližje celo število. Kandidat po uspešno opravljenem preizkusu znanja lahko dobi največ 30 točk. Če tak kandidat kandidira na šoli z omejitvijo vpisa v maturitetni tečaj, se mu točke podvojijo (dobi lahko največ 60 točk).

***3. IZBIRNI POSTOPEK:***

Šole, ki bodo omejile vpis, bodo v izbirnem postopku sprejele kandidate na **vsa razpisana mesta.**

*II. POGLAVJE*

INFORMACIJA O RAZMESTITVI MATURITETNEGA TEČAJA IN OBSEGU VPISA ZA ŠOLSKO LETO 2020/2021

**GORENJSKA REGIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija Jesenice**Trg Toneta Čufarja 1 | **36** |
|  |
|  |  |
| **Gimnazija Kranj**Koroška c. 13  | **36** |
|  |
|  |  |

GORIŠKA REGIJA

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija Nova Gorica**Delpinova ul. 9 | **36** |
|  |
|  |  |

**JUGOVZHODNA SLOVENIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija Novo mesto**Seidlova c. 9 | **36** |
|  |
|  |  |

**KOROŠKA REGIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Šolski center Ravne na Koroškem**Na gradu 4  |  |
|  |
| **Gimnazija** | **36** |
|  |  |

**OBALNO-KRAŠKA REGIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija, elektro in pomorska šola Piran**Bolniška ul. 11 | **36** |
|  |
|  |  |

**OSREDNJESLOVENSKA REGIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija in srednja šola Rudolfa Maistra Kamnik** | **36** |
| Novi trg 41a |  |
|  |  |
| Gimnazija Moste | **36** |
| Ljubljana, Zaloška c. 49 |  |
|  |  |

**PODRAVSKA REGIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija Ptuj**Volkmerjeva c. 15 | **36** |
|  |
|  |  |
| **Prva gimnazija Maribor** Trg generala Maistra 1 | **36** |
|  |
|  |  |

# POMURSKA REGIJA

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija Franca Miklošiča Ljutomer**Prešernova ul. 34 | **36** |
|  |
|  |  |

**SAVINJSKA REGIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Ekonomska šola Celje** |  |
| Kosovelova ul. 4 |  |
| **Gimnazija in srednja šola** | **36** |
|  |  |

**ZASAVSKA REGIJA**

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Gimnazija in ekonomska srednja šola Trbovlje** Gimnazijska c. 10 | **36** |
|  |
|  |  |

INFORMACIJA O RAZMESTITVI MATURITETNEGA TEČAJA IN OBSEGU VPISA NA ZASEBNI ŠOLI ZA ŠOLSKO LETO 2020/2021

|  |  |
| --- | --- |
| Vzgojno izobraževalni zavod | **Predvideno št. mest za novince** |
| **Waldorfska šola Ljubljana\*** | **36** |
| Streliška ul. 12 |  |
|  |  |

**\* Šolnina.**